મુંબઈઃ બોલિવૂડ એક્ટર અક્ષય કુમારે નવ સપ્ટેમ્બરના રોજ પોતાનો 51મો જન્મદિવસ સેલિબ્રેટ કર્યો હતો. રાજીવ ભાટિયામાંથી અક્ષય કુમાર બનેલા એક્ટરને અહીં સુધી પહોંચવામાં ઘણી જ મહેનત કરવી પડી હતી. સામાન્ય બાળકની જેમ અક્ષય કુમારે પણ અભ્યાસ પૂર્ણ કર્યાં બાદ નોકરી કરવાનું વિચાર્યું હતું. તે પહેલેથી સારો ડાન્સર હતો. જોકે, એક્ટિંગ અંગે ક્યારેય ગંભીરતાથી વિચાર્યું નહોતું. કોલેજના દિવસોમાં લાઈફમાં ટર્ન આવ્યો અને તેણે માર્શલ આર્ટમાં કરિયર બનાવવાનો નિર્ણય કર્યો અને તે બેંગ્કોક ગયો હતો. અહીંયા તેણે વેટર તરીકે કામ કર્યું અને શૅફ બનવાની ટ્રેનિંગ લીધી હતી.